Document ID: 32006R0544

ΚΑΝΟΝΙΣΜΌΣ (ΕΚ) αριθ. 544/2006 ΤΗΣ ΕΠΙΤΡΟΠΉΣ
της 31ης Μαρτίου 2006
για την τροποποίηση του κανονισμού (ΕΚ) αριθ. 1043/2005 για την εφαρμογή του κανονισμού (ΕΚ) αριθ. 3448/93 του Συμβουλίου όσον αφορά το σύστημα χορήγησης επιστροφών κατά την εξαγωγή, και τα κριτήρια καθορισμού του ύψους τους, για ορισμένα γεωργικά προϊόντα, εξαγόμενα υπό μορφή εμπορευμάτων μη υπαγόμενων στο παράρτημα Ι της συνθήκης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων (1), και ιδίως το άρθρο 8 παράγραφος 3 πρώτο εδάφιο,
Εκτιμώντας τα ακόλουθα:
(1)
Σύμφωνα με τον κανονισμό (ΕΚ) αριθ. 1043/2005 της Επιτροπής (2), τα πιστοποιητικά επιστροφής που εκδίδονται για μία μόνο δημοσιονομική περίοδο μπορούν να ζητούνται χωριστά σε έξι δόσεις. Ισχύει μια καταληκτική ημερομηνία όσον αφορά τις αιτήσεις για κάθε μία από τις δόσεις αυτές. Οι οικονομικοί φορείς μπορούν να υποβάλλουν αίτηση έκδοσης πιστοποιητικού επιστροφής μόνο για το τμήμα που αντιστοιχεί στην πρώτη καταληκτική ημερομηνία μετά την ημερομηνία υποβολής.
(2)
Το σύστημα χορήγησης με δόσεις σχεδιάστηκε για να εξασφαλιστεί ότι, σε περιπτώσεις στις οποίες λαμβάνονταν αιτήσεις για την έκδοση πιστοποιητικών επιστροφών για μεγαλύτερα ποσά από εκείνα που μπορούν να χορηγηθούν, τα πιστοποιητικά ήταν διαθέσιμα τόσο στους οικονομικούς φορείς που εξάγουν στην αρχή της δημοσιονομικής περιόδου όσο και σε εκείνους που εξάγουν στο τέλος της δημοσιονομικής περιόδου.
(3)
Εάν τα ποσά για τα οποία μπορούν να εκδοθούν πιστοποιητικά επιστροφής παραμείνουν διαθέσιμα προς το τέλος της δημοσιονομικής περιόδου, μετά τη συμπλήρωση του συστήματος χορήγησης σε έξι δόσεις, το άρθρο 38 του κανονισμού (ΕΚ) αριθ. 1043/2005 επιτρέπει στην Επιτροπή να ανοίξει ένα σύστημα εβδομαδιαίων αιτήσεων για τη χορήγηση των υπόλοιπων ποσών.
(4)
Οι πρόσφατες μειώσεις των ποσοστών επιστροφής που καθορίστηκαν σε σχέση με τα γεωργικά προϊόντα οδήγησαν στη μείωση των ποσών για τα οποία υποβάλλονται αιτήσεις έκδοσης πιστοποιητικών επιστροφής στο πλαίσιο του συστήματος των δόσεων. Για το λόγο αυτό, ποσά που έχουν δεσμευτεί για διάθεση δυνάμει πρόσφατων μεμονωμένων δόσεων δεν έχουν διατεθεί πλήρως.
(5)
Είναι συνεπώς αναγκαίο να αυξηθεί η ευελιξία των πράξεων εξαγωγής. Σε περιπτώσεις κατά τις οποίες το επίπεδο των αιτήσεων έκδοσης πιστοποιητικών επιστροφής για μεμονωμένη δόση είναι μικρότερο από το διαθέσιμο ποσό για την εν λόγω δόση, οι οικονομικοί φορείς πρέπει να επιτρέπεται να υποβάλλουν αιτήσεις σε εβδομαδιαία βάση για την έκδοση πιστοποιητικών επιστροφής όσον αφορά τυχόν υπόλοιπα διαθέσιμα ποσά για το τμήμα εκείνο για το οποίο δεν έχουν ακόμη υποβληθεί αιτήσεις έκδοσης πιστοποιητικών επιστροφής.
(6)
Το υφιστάμενο σύστημα για τη χορήγηση, σε εβδομαδιαία βάση, πιστοποιητικών επιστροφής, όσον αφορά το διαθέσιμο ποσό στο τέλος της δημοσιονομικής περιόδου, πρέπει συνεπώς να επεκταθεί στη χορήγηση του υπόλοιπου διαθέσιμου ποσού για ένα συγκεκριμένο τμήμα.
(7)
Συνεπώς, ο κανονισμός (ΕΚ) αριθ. 1043/2005 πρέπει να τροποποιηθεί ανάλογα.
(8)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οριζόντιων ζητημάτων σχετικά με τις συναλλαγές μεταποιημένων γεωργικών προϊόντων που δεν υπάγονται στο παράρτημα I της συνθήκης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1043/2005 τροποποιείται ως εξής:
1)
Παρεμβάλλεται το ακόλουθο άρθρο 38α:
«Άρθρο 38α
1. Εάν μετά την καταληκτική ημερομηνία για την υποβολή αιτήσεων για πιστοποιητικά επιστροφής όσον αφορά μια συγκεκριμένη δόση που αναφέρεται στα στοιχεία α) έως στ) του πρώτου εδαφίου του άρθρου 33, δεν έχει δημοσιευθεί συντελεστής μείωσης σύμφωνα με το άρθρο 37 παράγραφος 2, οι οικονομικοί φορείς μπορούν να υποβάλλουν αίτηση για την έκδοση πιστοποιητικού επιστροφής για οποιοδήποτε υπόλοιπο ποσό είναι διαθέσιμο για την εν λόγω δόση για την οποία δεν έχει ακόμη υποβληθεί αίτηση.
Η αίτηση υποβάλλεται την περίοδο έως την επόμενη καταληκτική ημερομηνία που ορίζεται στα στοιχεία α) έως στ) του πρώτου εδαφίου του άρθρου 33.
2. Οι αιτήσεις που υποβάλλονται στη διάρκεια μιας εβδομάδας κοινοποιούνται στην Επιτροπή από τα κράτη μέλη την αμέσως επόμενη Τρίτη. Τα αντίστοιχα πιστοποιητικά αρχίζουν να εκδίδονται από την πρώτη Δευτέρα μετά την κοινοποίηση, εκτός εάν η Επιτροπή εκδώσει οδηγίες για το αντίθετο.
3. Εφόσον το συνολικό ποσό των αιτήσεων που ελήφθησαν σε συγκεκριμένη εβδομάδα υποβολής υπερβαίνει το υπόλοιπο του διαθέσιμου ποσού βάσει της παραγράφου 1 η Επιτροπή δύναται να προβεί σε μία ή περισσότερες από τις ακόλουθες ενέργειες:
α)
να εφαρμόσει συντελεστή μείωσης στις αιτήσεις πιστοποιητικών επιστροφής οι οποίες κατατέθηκαν σε μια συγκεκριμένη εβδομάδα υποβολής, έχουν κοινοποιηθεί στην Επιτροπή και για τις οποίες τα πιστοποιητικά επιστροφής δεν έχουν εκδοθεί ακόμη·
β)
να υποδείξει στα κράτη μέλη να απορρίψουν τις αιτήσεις οι οποίες κατατέθηκαν αυτή τη συγκεκριμένη εβδομάδα υποβολής και δεν έχουν ακόμη κοινοποιηθεί στην Επιτροπή·
γ)
να αναστείλει την υποβολή αιτήσεων για πιστοποιητικά επιστροφής.».
2)
Στο τμήμα I του παραρτήματος VI, το πέμπτο εδάφιο αντικαθίσταται από το ακόλουθο κείμενο:
«Ο αιτών συμπληρώνει ένα από τα ακόλουθα στο τετραγωνίδιο 20:
-
την ένδειξη “άρθρο 33” ή άλλη ένδειξη που να ικανοποιεί την αρμόδια αρχή, εάν η αίτηση αφορά πιστοποιητικό που προβλέπεται από το άρθρο 33,
-
την ένδειξη “άρθρο 38” ή άλλη ένδειξη που να ικανοποιεί την αρμόδια αρχή, εάν η αίτηση αφορά πιστοποιητικό που προβλέπεται από το άρθρο 38,
-
την ένδειξη “άρθρο 38α” ή άλλη ένδειξη που να ικανοποιεί την αρμόδια αρχή, εάν η αίτηση αφορά πιστοποιητικό που προβλέπεται από το άρθρο 38α.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Μαρτίου 2006.

Labels: 3
6